Document ID: /roh_data/filtered/fineweb-2-filterrobots_roh.jsonl.gz/50991

Tar l’attatga da cyber sin il servetsch da cumparegliaziun «Comparis» l’emna passada han ils hackers gì access a datas da clients. Quai ha communitgà la Polizia chantunala da Turitg. Las analisas detagliadas hajan mussà ch’ils hackers hajan gì access ad intginas datas internas da «Comparis». I saja da quintar che tschertas datas – sco per exempel adressas dad e-mail dad utilisaders – sajan vegnidas enguladas.
En consequenza da l’incident recumonda «Comparis» da midar ils pleds-clav e da betg reagir sin dumondas da persunas dubiusas che pretendian da lavurar per ina banca u ina assicuranza. Plinavant haja Comparis denunzià ils nunenconuschents ed er l'incumbensà federala per la protecziun da datas.
Ord l'archiv:
Tgi che vul propi proteger sias datas persunalas, quel duess evitar da duvrar WLANs u hotspots averts.